
R O M Â N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL

H O T Ă R Â R E
· privind concesionarea prin licitaţie publică  a unui teren în suprafață de
27.941 mp situat în Tarlaua 54 Np 2710

Analizând proiectul de hotărâre înregistrat sub nr. 154/10.10.2025 privind concesionarea prin licitație publică a unui teren în suprafaţă de 27.941 mp situat în Tarlaua 54 Np 2710, iniţiat de primarul oraşului,
Având în vedere :	
- referatul de aprobare, înregistrat sub nr.16938/10.10.2025;
- raportul de specialitate întocmit de compartimentul de resort, înregistrat sub nr.16939/10.10.2025;
- dispoziţiile art. 108 lit. b), art. 303, 306, 307, 310-313 şi 317 din OUG nr. 57/2019 privind Codul administrativ, cu modificările şi completările ulterioare; 
- Hotărârea Consiliului Local nr. 133 din 23.09.2025 pentru aprobarea Studiului de oportunitate privind concesionarea prin licitaţie publică  a unui teren în suprafață de 27.941 mp situat în Tarlaua 54 Np 2710; 
- extrasul de Carte Funciară  pentru numărul cadastral 27223;
- avizul Administrației Naționale a Rezervelor de Stat și Probleme Speciale nr. 3772PS/27.08.2025;
- avizul secretarului general înregistrat sub nr.16940/10.10.2025;
- avizul comisiilor de specialitate nr.1 și nr.2 - comisia pentru dezvoltarea economico-socială şi de mediu, cooperarea interinstituţională pe plan intern şi extern, respectiv comisia pentru administrarea domeniului public şi privat, gestionarea serviciilor de interes local;
	În temeiul prevederilor art. 129 alin. (2), lit. c) şi alin. (6) lit. b), art. 139 alin. (1) şi alin. (3) lit. g) şi art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

	Consiliul Local al oraşului Boldeşti-Scăeni, întrunit în şedinţa publică ordinară în data de 23.10.2025, adoptă prezenta hotărâre:

	Art.1.  (1) Se  aprobă concesionarea  prin  licitaţie publică a unui teren în suprafață de 27.941 mp, situat în Tarlaua 54 Np 2710, având număr cadastral 27223, identificat conform datelor prevăzute  în anexa nr. 1 şi configurat conform planului de amplasament şi delimitare.
    (2) Obiectivul concesionǎrii îl reprezintă desfăşurarea activităţilor potrivit certificatului de urbanism.
    (3) Concesionarea se face pentru o perioadă de 49 de ani. 
Art.2. Se aprobă Documentaţia de Atribuire în vederea concesionării terenului, conform anexei nr. 2.
Art.3. (1) Se împuterniceşte primarul oraşului să stabilească prin dispoziţie componenţa Comisiei de evaluare a ofertelor.
 (2) Se desemnează domnii consilieri Dobrică Cristian și Constantin Ioan Cristian, membrii în Comisia de evaluare a ofertelor și respectiv doamna Niță Elena Amalia și domnul Marin Nicolae,  membrii supleanți.
Art.4. (1) Se aprobă redevența minimă de pornire a licitaţiei în cuantum de 75.400 euro.
          (2) Redevența se va achita în primii 10 ani ai concesiunii, anual, în două rate egale la paritatea leu/euro stabilită de BNR în preziua plății astfel: jumătate din valoarea redevenței/an până la data de 31 martie și restul de jumătate din valoarea redevenței/an până la 30 septembrie ale fiecărui an. Pentru primul an al concesiunii, prima rată anuală se va achita în termen de 30 de zile de la data semnării  contractului.
Art.5. Se împuterniceşte primarul oraşului să încheie contractul de concesiune cu ofertantul declarat câştigător în urma licitaţiei. 
Art.6. Anexele nr.1-2 fac parte integrantă din prezenta hotărâre. 
          Art.7. Prezenta hotărâre se comunică prin grija Serviciului patrimoniu local şi monitorizare servicii publice, Serviciului buget, finanţe, contabilitate, impozite şi taxe, resurse umane şi salarizare şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local. 

